Alɛyuḍ

Alɛyuḍ nɣ tasmayyunt iga yan wanaw n igḍaḍ, ar ttɣaln kigan n middn mas iga icidi acku ula nttan acku iṭṭaf ujayc g ixf nns zund win icidi. Alɛyuḍ iga yan wagḍiḍ anzruf ar ittigut g tgrst, d ar ittili g trubba. Ar ittili g tmnaḍin tinzrufin d ɣilli irwasn tanzruft, d irfasn iɣ llan tiddagin tinzrufin, d tmnaḍin tiyrzanin d tɣliwin, d igran imqqurn n tyrza.

Tibɣurin
Ar tlkkm tiɣzi nns ar kra n 15 cm, d tifrtin nns s uklu aqhwi g uɛṛur ns, macc iga gr awraɣ d uqhwi g uḥlig ns, d ifarrayn miriwn ar as ttawsn a yeɣama g ignna i tizi iɣzzifn, d ar tlkkm turrut n ifarrayn ar kra n 30 - 35 cm, ar ittuẓla s yan ujayc aqhwi zzɣ tifrtin g iggi n ixf ns, d iḍaṛṛn wrrɣn, d alln nns gan ula nttni iqqhwin. 

Tutca
Ar ictta wegḍiḍ ad aqqayn d ibuxxucn iddrn g idɣarn iɣ a yettili. D iga yan wanaw n igḍaḍ iḥmln ay zzigiz uggar n ma yttfarray afadd ay snubbuc s tutca ns.

Amyalwal
Ar tssrus tawtmt n ulεyuḍ g tizi n umyalwal kra n 5 tteglay g isddi i tskar g ddu n taddagin tinzrufin.

Ẓṛ uggar : 
s tanfusit : https://web.archive.org/web/20210924092743/http://www.tamatart.com/?p=1137

Taggayt:Igḍaḍ
Taggayt:Imudar
 Tisaɣulin